लौ न दाइ मलाई बचाउनुस्, रातभरी विरामी साहुनीलाई स्याहार्नु पर्छ । दिनभरी घरको काम, बालबच्चाको हेरचाह गर्दै बित्छ । तलव पनि ६ महिनाको एक पटक मात्र दिन्छ । साना बालबच्चा छाडेर आएकी म आफै मर्ने भएँ । कसैसँग कुरा गरेको थाहा पाए मार्छन कुटेर । मलाई बचाउनुस् । म के गरौं दाइ । मेरो भिसा अवधि पनि सकिन लागेको छ, पुलिसले समाएर जेल पो हाल्ने हो कि । उनको म्यासेज आइरह्यो । भ्वाइस म्यासेज मात्र आउने भएकाले मलाइ लाग्यो, उनी नेपाली लेख्न, र पढ्न जान्दिनन् ।
